Lolland-Falsters Stifts-Tidende, 1840-12-13
J denne Tidendes No 142 og 143 har en vælger draget J. Sidenius's Færd som Stænderdeputeret temmelig skarpt igjennem; da jeg haaber at en dygtigere Pen, end min, vil tilrettevise Jndsenderens tildeels usande og unøiagtige Beretning?) og jeg desuden, som nøvet i at skrive offentlig, til kan indlade mig paa at tage hans Forsvar, vil jeg kun tillade mig nogle bemærkninger. Da jeg havde læst det indsendte Stykke i N 142, tænkte jeg ved mig selv, det maa være en Pokkers Karl, den som har skrevet det, han har jo ikke levnet S. Ære foren Skilling som Stænderdeputeret; han maa i Fortsættelsen enten selv fremstille sig med alle de Fuldkommenheder, som S. mangler, eller idet mindste opstille os nogle dygtigere Valgeandidater, hvortil jeg ret glædede mig, da jeg interesserer mig meget for et heldigt Stændervalg; men hvad blev Resultatet? – at vi ere aldeles overbeviste om, at det ikke vil falde vanskeligt at træffe et heldigere Valg end det sidste." Det er høist beklageligt, at vor dygtige Recensent ei giver os sin Viisdom til Bedste i denne Henseende. Jeg har ikke sparet Umage paa, at gjøre mig bekjendt med den meest dannede Borgerklasses Anskuelser i Valgdistrictet, og er derved kommen til Overbeviisning om, at man vel ei ere blinde for S. Mangler som Deputeret, men at man, da en høitagtet Læge her i Districtet har undslaaet sig for at modtage Valg, ere enige om, at man ei troer at finde nogen Dygtigere. Vi maae ei heller oversee, at S. i sidste Forsamling svarede langt bedre til vor Forventning end i de foregaaende, og at han navnlig i Skattebevillingssagen viste sig frisindet og conseqvent Hvem der iøvrigt har gjort sig bekjendt med Meningerne i de andre Valgdistricter for Kjøbstæderne, har sikkert bragt i Erfaring, at det ikke alene er i det 10de District, der savnes Mænd, *) Disse bemærkninger vare nedskrevne for 145 af Stifts tidenden kom mig ihænde. som forene de nødvendige Egenskaber til at overtage dette vigtige Hverv, men at man selv i de største Kjøbstæder ere forlegne for at finde den fornødne Dygtighed; især da man siden Rescriptet af 29de October maa være ængstelige for at vælge Embedsmænd, thi hvormange af disse have den Characteerstyrke, der udfordres til at repræsentere sine frisindede vælgere, der ønske Reformer ligeoverfor en Regjering, som maaskee hylder ganske andre Anskuelser, især naar man erindrer, at Embedsmændenes Vel og Vee heelt ofte er afhængig af Regjeringen; dertil udfordres mere end at føre Liberalitet i Munden; jeg er derfor idetmindste deri enig med Jndsenderen, at det er bedre at vælge en simpel ærlig Borger, som har Hjertet paa det rette Sted, (og til disses Klasse henregner jeg ogsaa S.) end en velstuderet juridisk Embedsmænd, som skjælver og bukker, naar høie Vedkommende seer skjævt til ham. Jeg deler heller ikke Jndsenderens Frygt for en Deputeret fra Kjøbenhavn; thi ihvorvel man just ikke juridisk kan forpligte den Deputerede til, at rette sig efter sine Vælgeres Anskuelser, saa synes det mig, at der maa være en moralsk Pligt for ham, som tilsiger ham at frasige sig Valget, naar han ei deler sine Commiteenters Anskuelser; imidlertid vil jeg forresten under lige Omstændigheder ogsaa foretrække en Deputeret fra vor Omegn.